*JEGYZŐKÖNYV*

Készült az Arlói Polgármesteri Hivatal tanácstermében

Arló Nagyközség Önkormányzatának Képviselő-testülete

**2019. szeptember 5-én** **megtartott soron kívüli nyílt üléséről**

**Megjelent önkormányzati képviselők:**

|  |  |
| --- | --- |
| Vámos Istvánné dr.Bíró FerencBalázsné Király RitaBalogh EdinaDulai RolandPapp Zsóka | polgármesteralpolgármesterképviselőképviselőképviselőképviselő |

**Távollévő önkormányzati képviselő:** Tengely László képviselő

**Meghívottak neve, megjelenésük ténye:**

|  |  |  |
| --- | --- | --- |
| Varró LajosDr. Springer JózsefHorvát ErnőPóczos AndreaNémethné Balázs GabriellaNagy TiborTengely KatalinNagy Tiborné Schlága IstvánSípos DénesnéJuhász JánosBerencsi GergelyBari GergelyBárdos KrisztiánPozsár IstvánnéAntal IstvánSzilágyi SándorKlisóczkiné Papp AndreaMóráné Nemes Edit | külső tagkülső tagkülső tagArlói Széchenyi István Általános Iskola igazgatója Arlói Tengerszem Óvoda vezetőjeArlói Szociális Alapszolgáltatási Központ vezetőjeTájház és Könyvtár vezetőjeArlói Közéletért és Kultúráért Egyesület elnökePolgárőr Egyesület elnökeArlói Jóléti Szolgálat Közalapítvány vezetőjeSportegyesület vezetőjeJOBBIK helyi vezetőjeArlói Roma Nemzetiségi Önkormányzat elnökePlébánosNőklub vezetőjeArlói Turisztikai és Közösségi Kft. ügyvezetőjeIdősek Tanácsa elnökejegyzőjegyzőkönyvvezető | Jelen vanNem jelent megNem jelent megNem jelent megNem jelent megNem jelent megNem jelent megNem jelent megNem jelent megNem jelent megNem jelent megNem jelent megNem jelent megNem jelent megJelen vanNem jelent megNem jelent megJelen vanJelen van |

**Vámos Istvánné dr.:** Köszöntöm ajelenlévőket, és megállapítom, hogy az ülés határozatképes, mert 6 képviselő van jelen. Javaslom a meghívóban feltüntetett napirend megtárgyalását. Amennyiben nincs más javaslat, kérem, szavazzunk a napirend elfogadásáról.

A napirendet a jelenlévő képviselők **egyhangúan, 6 igen szavazattal** az alábbiak szerint fogadják el:

**Javasolt és elfogadott napirendi pontok:**

1. Iskolaépületek energetikai korszerűsítése Arlón c. projekt közbeszerzési eljárása
2. ÉRV Északmagyarországi Regionális Vízművek Zrt. Közszolgáltatási szerződés megszüntetése

**Tárgyalt napirendi pontok:**

1. **napirendi pont**

Iskolaépületek energetikai korszerűsítése Arlón c.

projekt közbeszerzési eljárása

**A napirendi pont előterjesztője: Vámos Istvánné dr. polgármester**

**Vámos Istvánné dr.:** Az iskola épületek energia korszerűsítése pályázat kapcsán a Kroda Pályázati Tanácsadó Kft. javaslatot tett a közbeszerzési eljárásra meghívandó ajánlattevőkre. A javasolt cégeket előzetesen ellenőrizték és megfelelnek a törvényi feltételeknek. Javaslatukat a következő cégekre tették meg: Calor- System Kft. Budapest, Bécsi út 85. fsz. 5., New Techno Home Kft. Megyaszó, 012/6 hrsz., M.T.Hardy Kft. Abony, Tamási Áron út 4-6., Thermo-Ciklon Kft. Miskolc, Andrássy út 3-5., SZAVA Építész és Épületépész Kft. Sajószentpéter, Élmunkás út 15/A. Ezen kívül a közbeszerzési szabályzatunk alapján a közbeszerzési bíráló bizottságba lehetőségünk van szakértőket is meghívni. Javaslom az állandó tagok mellet Skoda Zoltán felelős akkreditált közbeszerzési szaktanácsadót és Fehér Tibor műszaki szakember meghívását.

Amennyiben nincs hozzászólás, további javaslat, kérem, szavazzunk először a közbeszerzési eljárásra ajánlattevőként meghívandó kft-ről.

**A képviselő-testület 6 jelenlévő tagja 6 igen szavazattal, egyhangúan az alábbi határozatot hozza:**

**129/2019. (IX.5.) határozat**

**Tárgy:** Iskolaépületek energetikai korszerűsítése Arlón c. projekt közbeszerzési eljárása

Arló Nagyközség Önkormányzat Képviselő-testülete egyetért azzal, hogy az Iskolaépületek energetikai korszerűsítése Arlón c. projekt közbeszerzési eljárás ajánlattételi felhívását az alábbi, teljesítésre alkalmas cégeknek küldi meg:

1. Calor-System Kft. 1036 Budapest, Bécsi u. 85. fsz. 5.
2. New Techno Home Kft. 3718 Megyaszó, 012/6
3. M.T. Hardy Kft. 2740 Abony, Tamási Áron u. 4-6.
4. Thermo-Ciklon Kft. 3532 Miskolc, Andrássy út 3-5.
5. SZAVA Építész és Épületgépész Kft. 3770 Sajószentpéter, Élmunkás út 15/A

**Határidő:** 2019. szeptember 5.

**Felelős:** Vámos Istvánné dr. polgármester

**Vámos Istvánné dr.:** Kérem, szavazzunk arról, hogy a közbeszerzési szabályzatunk alapján az állandó tagok mellett a bírálóbizottságba Skoda Zoltán közbeszerzési szaktanácsadót és Fehér Tibor műszaki szakember meghívásával egyetértünk.

**A képviselő-testület 6 jelenlévő tagja 6 igen szavazattal, egyhangúan az alábbi határozatot hozza:**

**130/2019. (IX.5.) határozat**

**Tárgy:** Iskolaépületek energetikai korszerűsítése Arlón c. projekt bírálóbizottsági tagok választása

Arló Nagyközség Önkormányzat Képviselő-testülete egyetért azzal, hogy az Iskolaépületek energetikai korszerűsítése Arlón c. projekt bírálóbizottságába az állandó tagokon kívül következő személyeket javasoljuk:

1. Skoda Zoltán felelős akkreditált közbeszerzési szaktanácsadó (lajstromszám: 00336)
2. Fehér Tibor műszaki szakember

**Határidő:** 2019. szeptember 5.

**Felelős:** Vámos Istvánné dr. polgármester

1. **napirendi pont**

ÉRV Északmagyarországi Regionális Vízművek Zrt.

Közszolgáltatási szerződés megszüntetése

**A napirendi pont előterjesztője: Vámos Istvánné dr. polgármester**

**Írásbeli előterjesztés a jegyzőkönyvhöz mellékelve**

**Vámos Istvánné dr.:** Az ÉRV Zrt. küldött egy olyan határozat tervezetet, mely szerint meg kellene szüntetni a közszolgáltatási szerződést, mert ahogyan a hulladékgazdálkodás átszervezésre került, ez a szolgáltatás is meg fog változni. Most a víziközmű szolgáltató nem az ÉRV lesz, hanem egy állami cég. Arra kérnek felhatalmazást, hogy a vízművek igazgatója aláírhassa ezt a megszüntetendő szerződést.

**Papp Zsóka:** Nekünk többe fog kerülni a szolgáltatás?

**Vámos Istvánné dr.:** Nem, mert az állam fogja meghatározni.

Kérem, szavazzunk arról, hogy felhatalmazást adunk arra, hogy az ÉRV Zrt. Közszolgáltatási szerződésének megszüntetését az ÉRV Zrt. igazgatója aláírja.

**A képviselő-testület 6 jelenlévő tagja 6 igen szavazattal, egyhangúan az alábbi határozatot hozza:**

**131/2019. (IX.5.) határozat**

**Tárgy:** ÉRV Zrt. Közszolgáltatási szerződés megszüntetése

Arló Nagyközség Önkormányzat Képviselő-testülete egyetért azzal, hogy az ÉRV ZRt. Közgyűlése felhatalmazza a Társaság vezérigazgatóját a Közszolgáltatási szerződés megszüntetésére vonatkozó megállapodás aláírására.

**Határidő:** 2019. szeptember 30.

**Felelős:** Vámos Istvánné dr. polgármester

Nincs több napirendi pont, a polgármester bezárja az ülést.

K. m. f.

Vámos Istvánné dr. Klisóczkiné Papp Andrea

 polgármester jegyző

Móráné Nemes Edit

jegyzőkönyvvezető